Καραμελωμένα μήλα σαν γλειφιτζούρια
Νοσταλγικό γλυκάκι, νόστιμο στολίδι για τον γιορτινό μπουφέ.
6 φιρίκια, πλυμένα και σκουπισμένα , 3 φλιτζ. τσαγιού ζάχαρη , 1/2 φλιτζ. τσαγιού γλυκόζη , 1/2 κουτ. γλυκού χρώμα ζαχαροπλαστικής κόκκινο (σε σούπερ μάρκετ) , 6 καλαμάκια για σουβλάκι
Για να φτιάξουμε τα καραμελωμένα μήλα, ξεκινάμε καλύπτοντας ένα ταψί με λαδόκολλα. Βάζουμε τη ζάχαρη και τη γλυκόζη σε ένα κατσαρολάκι και βράζουμε σε χαμηλή φωτιά για περίπου 3 λεπτά, ανακατεύοντας μέχρι να αναμειχθούν και να λιώσουν. Προσθέτουμε το χρώμα, ανακατεύουμε και αποσύρουμε από τη φωτιά. Αφήνουμε το μείγμα να κρυώσει ελαφρώς και να γίνει χλιαρό.Στερεώνουμε κάθε μήλο σε ένα καλαμάκι και το βυθίζουμε μέσα στην καραμέλα. Το περιστρέφουμε ώστε να καλυφθεί καλά και το βάζουμε πάνω στο ταψί με τη λαδόκολλα. Επαναλαμβάνουμε τη διαδικασία με τα υπόλοιπα μήλα.Τα αφήνουμε να κρυώσουν και να σταθεροποιηθεί η καραμέλα.
Ζάχαρη,Μήλο,Χριστούγεννα